“Mat Kilau” Hampiri Rekod Kutipan “Avengers: Endgame” Di Box Office Malaysia
Musim cuti perayaan telah membantu meningkatkan lagi kutipan filem epik sejarah tempatan, Mat Kilau. Sehingga petang ini, filem arahan Syamsul Yusof itu telah mengumpul RM71 juta, lapor Harian Metro. “Kutipan setakat semalam lebih RM68 juta. Kalau termasuk hari ini (petang) sudah mencapai RM71 juta. Sambutan masih hebat dan luar biasa. Mungkin sebab cuti, jadi pawagam pun masih penuh. Momentum filem ini kuat.” “Kutipan setakat semalam lebih RM68 juta. Kalau termasuk hari ini (petang) sudah mencapai RM71 juta. Sambutan masih hebat dan luar biasa. Mungkin sebab cuti, jadi pawagam pun masih penuh. Momentum filem ini kuat.” “Saya bersyukur apabila semua orang membicarakan filem ini. Selain daripada golongan intelektual seperti doktor, pensyarah universiti, malah Sultan Selangor, Sultan Sharafuddin Idris Shah pun bertitah suruh rakyat menonton filem ini, ambil manfaat daripada filem ini, kembalikan jati diri Melayu,” ujar Syamsul Yusof kepada Harian Metro.  “Saya bersyukur apabila semua orang membicarakan filem ini. Selain daripada golongan intelektual seperti doktor, pensyarah universiti, malah Sultan Selangor, Sultan Sharafuddin Idris Shah pun bertitah suruh rakyat menonton filem ini, ambil manfaat daripada filem ini, kembalikan jati diri Melayu,” Dengan prestasi baik yang ditunjukkan, Mat Kilau berpeluang menyamai atau mengatasi rekod kutipan filem Hollywood, Avengers: Endgame, yang mencatatkan kutipan lebih RM84 juta semasa ia ditayangkan di pawagam tempatan pada 2019.  Mat Kilau Kebangkitan Pahlawan diterajui Datuk Adi Putra yang diberi tanggungjawab menghidupkan watak pahlawan Mat Kilau Imam Rasu atau Mat Kilau. Filem epik sejarah tempatan ini turut dibintangi Wan Hanafi Su sebagai ayah Mat Kilau iaitu Tok Gajah, Beto Kusyairy (Wahid), Khir Rahman (Usup), Fattah Amin (Awang) dan Johan As’ari (Yassin). Selain itu juga, ia turut menampilkan beberapa pelakon hebat seperti Datuk Rahim Razali, Namron, Shaharuddin Thamby, Ellie Suriaty, Farah Ahmad dan aktor aksi handalan Indonesia, Yayan Ruhian sebagai Toga